**বীর লোরিক** ভারতের বিহার এবং পূর্ব উত্তর প্রদেশের ভোজপুরি লোককাহিনীর অংশ। এস এম পান্ডের মতে এটিকে আহিরদের *রামায়ণ* বলে মনে করা হয়। বীর লোরিক ভারতের পূর্ব উত্তর প্রদেশের আহিরদের কিংবদন্তির একটি দৈব চরিত্র। উত্তর প্রদেশের সোনভদ্রে সোন নদীর তীরে বীর লোরিক পাথর নিয়ে একটি প্রেমের গল্প রয়েছে। এই লোককাহিনীর নামানুসারে তিনি কখনো কখনো লোরিকায়ান নামে পরিচিত হয়ে থাকেন।

গল্প
----

৫ম শতাব্দীতে সোন নদীর তীরে আগরি নামে একটি রাজ্য ছিল (বর্তমান সোনভদ্র জেলায় অবস্থিত)। রাজ্যের শাসক রাজা মোলাগাত খুব ভাল রাজা ছিলেন। কিন্তু তা সত্ত্বেও মেহরা নামে এক যাদব ব্যক্তির ক্ষমতার কারণে তিনি ঐ ব্যক্তির উপর ঈর্ষান্বিত ছিলেন। একদিন রাজা মোলাগাত মেহরাকে জুয়া খেলার আমন্ত্রণ জানান। জুয়া খেলায় বিজয়ী ব্যক্তি রাজ্য শাসন করবে বলে প্রস্তাব করা হয়েছিল। মেহরা রাজার প্রস্তাব গ্রহণ করেন এবং তারা জুয়া খেলা শুরু করেন। খেলায় হারায় রাজাকে সর্বস্ব হারিয়ে তার রাজ্য ছাড়তে হয়। রাজার দুর্দশা দেখে ভগবান ব্রহ্মা ছদ্মবেশী সন্ন্যাসী হিসাবে আসেন এবং তাকে কিছু মুদ্রা দেন। ব্রহ্মা রাজাকে আশ্বস্ত করেন যে তিনি একবার সেই মুদ্রাগুলি ব্যবহার করে খেললে তার রাজ্য পুনরায় ফিরে আসবে। রাজা এ কথা মান্য করেন এবং খেলায় বিজয়ী হয়ে রাজ্য জয় করলেন। মেহরা খেলায় ছয়বার পরাজিত হয় এবং তার গর্ভবতী স্ত্রী সহ তার সব কিছু হারায়। সপ্তম বারে তিনি তার স্ত্রীর গর্ভও বাজি রাখেন। কিন্তু রাজা মোলাগাত মেহরার প্রতি উদারতা দেখালেন। তিনি বলেছিলেন যে আসন্ন শিশুটি যদি ছেলে হয় তবে সে রাজার আস্তাবলে কাজ করবে এবং যদি মেয়ে হয় তবে তাকে রানীর সেবায় নিয়োগ করা হবে।

মেহরার সপ্তম সন্তানটি একটি কন্যা ছিল এবং তার নাম রাখেন মঞ্জরী। রাজা তার সন্তান জন্মের খবর পেয়ে মঞ্জরীকে তাঁর কাছে আনতে সৈন্য পাঠালেন। কিন্তু মঞ্জরীর মা তার মেয়ের সাথে আলাদা হতে রাজি হননি। পরিবর্তে তিনি রাজাকে একটি বার্তা পাঠান যে যদি মঞ্জরীকে রাজা তার সাথে নিয়ে যেতে চান তবে মঞ্জরীর স্বামীকে হত্যা করতে হবে।

এজন্য মঞ্জরীর বাবা-মা মঞ্জরীর জন্য একজন উপযুক্ত পাত্র খুঁজতে উদ্বিগ্ন ছিলেন যে বিয়ের পরে রাজাকে পরাজিত করতে পারবে। মঞ্জরি তার বাবা-মাকে বালিয়া নামের লোকেদের জায়গায় যেতে বলেছিলেন যেখানে তারা যাদব বীর লোরিক নামে এক যুবককে খুঁজে পাবে। তিনি পূর্ববর্তী জীবনে তার প্রেমিক ছিলেন এবং রাজাকে পরাজিত করতেও সক্ষম ছিলেন।

মঞ্জরি এবং লোরিকের বাবার দেখা হয় এবং তাদের বিয়ে ঠিক হয়। লোরিক মঞ্জরিকে বিয়ে করতেপাঁচ লক্ষ লোক নিয়ে আসে। যখন তারা নদীর তীরে পৌঁছায়, রাজা লোরিকের সাথে যুদ্ধ করতে এবং মঞ্জরীকে বন্দী করার জন্য তার সৈন্য পাঠান। লোরিক যুদ্ধে পরাজিত হয়েছে বলে মনে হয়েছিল। মঞ্জরী তখন বীর লোরিকের কাছে যায় এবং তাকে বলে যে আগোরি দুর্গের কাছে গোথানি নামে একটি গ্রাম রয়েছে। সে তাকে বলে যে ঐ গ্রামে শিবের একটি মন্দির আছে এবং যদি সে সেখানে গিয়ে দেবতার কাছে প্রার্থনা করে তবে সে যুদ্ধে বিজয়ী হবে।

লোরিক মঞ্জরির কথামতো তাই করে এবং যুদ্ধে জয়ী হয়। এরপরে তারা একে অপরকে বিয়ে করে। গ্রামের দ্বারপ্রান্তে যাওয়ার আগে মঞ্জরি লোরিককে অসাধারণ কিছু করতে বলে যাতে লোকেরা মনে রাখে যে তারা একে অপরকে কতটা ভালবাসে। বীর লোরিক মঞ্জরিকে জিজ্ঞাসা করেছিলেন যে তাকে কী করতে হবে যাতে এটি সত্যিকারের ভালবাসার প্রতীক হয়ে ওঠে এবং কোনো প্রেমিক দম্পতি যেন কখনো হতাশ হয়ে ফিরে না আসে। মঞ্জরি একটি পাথরের দিকে ইশারা করে লোরিককে যে তরবারি দিয়ে সে রাজাকে হত্যা করেছিল সে তরবারি দিয়ে পাথরটি কেটে ফেলতে বলে। লোরিকও মঞ্জরির কথামতো তাই করলো এবং পাথরটা দুই টুকরো হয়ে গেল। মঞ্জরি একটি খণ্ডিত পাথর থেকে তার মাথায় সিঁদুর লাগিয়ে *বীর লোরিক পাথরটিকে* সত্যিকারের ভালবাসার নিদর্শন হিসাবে সেখানে চিরকাল দাঁড়ানোর জন্য তৈরি করেছিলেন।

এস এম পান্ডে এটিকে আহিরদের জাতীয় মহাকাব্য বলে অভিহিত করেছেন।

বীর লোরিক পাথর
--------------

**বীর লোরিক পাথর** হিন্দিতে *বীর লরিক পাথর* (ইংরেজি *বীর* ;সাহসী, *পাথর* ;পাথর) নামেও পরিচিত। এটি  উত্তর ভারতের উত্তর প্রদেশ রাজ্যের মার্কুন্ডি পাহাড়ের রবার্টসগঞ্জ থেকে প্রায় ৫কিমি. দূরে অবস্থিত। এটি স্থানীয় লোককাহিনী 'লোরিকি'-এর প্রধান চরিত্র লোরিক এবং মঞ্জরির প্রেম ও সাহসিকতার প্রতীক। লোককাহিনী অনুসারে যাদব বীর লোরিক তার সত্যিকারের ভালবাসার প্রমাণ হিসাবে তার তলোয়ার ব্যবহার করে এই পাথরটি কেটেছিলেন। স্থানীয় লোকশিল্পীদের গাওয়া বেশ কিছু লোকগীতি লোরিকির উপর ভিত্তি করে তৈরি। গোবর্ধন পূজা, একটি হিন্দু উৎসব প্রতি বছর এখানে পালিত হয়।

গোবর্ধন পূজার সময় অনেক দম্পতি এখানে বীর লোরিক এবং মঞ্জরির মতো চিরন্তন প্রেমের জন্য প্রার্থনা করতে আসেন।

### কাছাকাছি

* সন ভিউ পয়েন্ট
* সালখান ফসিল পার্ক

উত্তরাধিকার
-----------

* বীর লোরিক মূর্তি, বান্দিহুলি, বাহেরি (দরভাঙ্গা)
* ১৯৭০ সালে লোরিকের নামে "লোরিক সেনা "নামে একটি বর্ণ-ভিত্তিক মিলিশিয়াও প্রতিষ্ঠিত হয়েছিল এবং বিহারে পরিচালিত হয়েছিল।
* *বীর আহির*, হোমি মাস্টার পরিচালিত একটি ১৯২৪ সালের ভারতীয় নির্বাক চলচ্চিত্র।

আরও দেখুন
---------

* আলহা-খন্ড
* আগোরি দুর্গ
* সোনভদ্র

তথ্যসূত্র
---------

1. ↑  Singh, Shankar Dayal। *Bihar : Ek Sanstkritik Vaibhav, from...\_Shankar Dayal Singh – Google Books*। আইএসবিএন 81-7182-294-0। সংগ্রহের তারিখ ২২ জুন ২০২০। Singh, Shankar Dayal. *Bihar : Ek Sanstkritik Vaibhav, from...\_Shankar Dayal Singh – Google Books*. ISBN 81-7182-294-0. Retrieved 22 June 2020.
2. ↑  "बलिया के वीर ने पत्थर के सीने में जड़ा प्रेम"। *Jagran*। "बलिया के वीर ने पत्थर के सीने में जड़ा प्रेम". *Jagran*.
3. ↑  *Kala ka Saundrya-1– Google Books*। আইএসবিএন 978-81-8143-888-1। সংগ্রহের তারিখ ২২ জুন ২০২০। *Kala ka Saundrya-1– Google Books*. ISBN 978-81-8143-888-1. Retrieved 22 June 2020.
4. ↑  "great love story of manjari and lorik"। *www.patrika.com*। সংগ্রহের তারিখ ১৩ জুলাই ২০১৬।
5. ↑  Pandey, Shyam Manohar (১৯৮৭)। *The Hindi oral epic Lorikayan, from ... –Shyam Manohar Pandey– Google Books*। সংগ্রহের তারিখ ২৩ জুন ২০২০।
6. ↑  "Khaulte dudh se kiya snan"। www.Jagaran.com। Jagaran। ২৫ অক্টোবর ২০১৪। সংগ্রহের তারিখ ২ মার্চ ২০১৬।
7. ↑  "जाजम पर बैठ ग्रामीणों ने किए निर्णय | villagers decided in sittings"। *Patrika News*। ২০ অক্টোবর ২০১৬।
8. ↑  "नंदकिशोर ने वीर लोरिक की प्रतिमा का किया अनावरण"। *Prabhat Khabar*। Prabhat Khabar। Prabhat Khabar। ১৩ মে ২০১৫। ৩১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৬।
9. ↑  Smita Tewari Jassal (২০১২)। *Unearthing Gender: Folksongs of North India*। Duke University Press। পৃষ্ঠা 267। আইএসবিএন 9780822351306।
10. ↑  Ashish Rajadhyaksha; Paul Willemen (১০ জুলাই ২০১৪)। *Encyclopedia of Indian Cinema*। Taylor & Francis। পৃষ্ঠা 39। আইএসবিএন 978-1-135-94325-7।

আরও পড়ুন
---------

* গ্রিয়ারসন, জর্জ এ. "লরিকের জন্ম (মাগাহি পাঠ্য)।" স্কুল অফ ওরিয়েন্টাল স্টাডিজের বুলেটিন, ইউনিভার্সিটি অফ লন্ডন, ভলিউম। 5, না। 3, 1929, পৃ. 591-599। JSTOR, www.jstor.org/stable/607355। 8 জানুয়ারী 2021 এ অ্যাক্সেস করা হয়েছে।